Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 53/14/8802	Košice I, 30.5.2014
EEČ : 2-63-169-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 15,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX-KE-2014.
dňa 07.01.2014 v čase okolo 18.50 hod. v Košiciach, na ul. XXXXX v predajni XXXXX odcudzil drogériu a to ks Man Perfect instinct a 1 ks vody po holení, celkovo tovar v hodnote 2,38,- Eur, ktorý si na predajnej ploche vložil pod ošatenie, ktoré mal oblečené na sebe a následne prešiel za pokladničnú zónu tak, že preskočil cez vstupný turniket bez toho, aby za tento tovar zaplatil, kde bol zadržaný pokladníčkou, pričom tovar dobrovoľne vydal vedúcemu predajne, pričom bol za obdobný čin v predchádzajúcich dvanástich mesiacoch postihnutý, a to prejednaním na Obvodnom úrade XXXXX dňa 14.01.2013, pod spisovým číslom: XXXXX, pokarhaním v zmysle § 11 ods. 1 písm. a) Zákona o priestupkoch č. 372/1990 Zb. v znení neskorších predpisov za priestupok proti majetku podľa § 50 ods. 1 Zákona o priestupkoch č. 372/1990 Zb. v znení neskorších predpisov.

Odôvodnenie: 
Uznesením povereného príslušníka Obvodného oddelenia PZ XXXXX - XXXXX, sp. zn. ČVS:ORP-XXXXX-KE-2014 zo dňa 07.01.2014 bolo začaté trestné stíhanie  a zároveň vznesené obvinenie ml. XXXXX pre  prečin krádeže podľa § 212 ods. 2 písm. f) Trestného zákona.
	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený ml. XXXXX spáchanie skutku priznal, a to jednak v prípravnom konaní, tak pred mediačným úradníkom v rámci konania o zmieri. V podstate uviedol, že nemal dostatok peňazí a tak mu napadlo, že vezme nejaké voňavky, predá ich a za peniaze si niečo kúpi. Konanie ľutuje. 
Tieto skutočnosti potvrdil svedok XXXXX, po príchode polície bola zistená totožnosť páchateľa, išlo o XXXXX.

	Obvinený a poškodená spoločnosť uzavreli (za účasti zákonného zástupcu) dňa 06.05.2014 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

Dňa 26.05.2014 obvinený zložil peňažnú sumu vo výške 30,- EUR na depozitný účet  Krajskej prokuratúry v Košiciach č. ú. XXXXX určenú vo výške 50 % na peňažnú pomoc obetiam trestnej činnosti a 50 % t.j. 15,- EUR pre  XXXXX, n.o., č. ú. XXXXX
  Táto suma je primeraná závažnosti spáchaného trestného činu ako i tomu, že priama škoda nevznikla, keďže tovar bol vrátený nepoškodený do predaja.

	Obvinený ml. XXXXX a poškodená spoločnosť XXXXX s.r.o., s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je vcelku pozitívne hodnotený z ÚPSVaR XXXXX, nemá záznam v registri trestov,  na jeho osobné a majetkové pomery, som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor